Diari Oficial de la Generalitat Valenciana


Sumari del DOGV 2481, del 31-03-1995 (1995/834279)

ORDRE de 15 de març de 1995, de la Conselleria de Cultura, per la qual es convoca el Festival Cinema Jove 95.
-------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/15/(4)/dof/vci/html**

### Dades del document

Número de DOGV
:   2481

Data del DOGV
:   31-03-1995

Secció del DOGV
:   DISPOSICIONS GENERALS

Número del document
:   1995/834279


Data del document
:   15-03-1995

Organisme emissor
:   Conselleria de Cultura

Tipus de document
:   Ordre

ORDRE de 15 de març de 1995, de la Conselleria de Cultura, per la qual es convoca el Festival Cinema Jove 95.   
L'article 3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i d'acord amb el que disposa l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:  
Primer  
Es fa pública la convocatòria dels concursos del Festival Cinema Jove 95, integrada pel Festival Internacional de Jóvens Realitzadors de Cinema, el Festival Internacional de Jóvens Realitzadors de Vídeo i l'Encontre de Grups d'Escolars Realitzadors de Cinema i Vídeo, i s'aproven les bases per què es regirà, que figuren en els annexos I, II i III d'aquesta ordre.  
Segon  
Els premis concedits en el Festival pugen a un total de 5.550.000 pessetes. El primer premi de la categoria oficial de llargs metratges del Festival Internacional de Jóvens Realitzadors de Cinema, per un import de 2.000.000 de pessetes, serà abonat amb càrrec a la línia de crèdit 4.04 del programa 455.10, d'Extensió i Promoció Cultural i de les Arts Interpretatives, del pressupost per a 1995 de la Generalitat Valenciana.  
L'Institut Valencià de la Joventut finançarà, a càrrec del capítol IV, línia de crèdit 4.05 del seu pressupost per a 1995, premis per un import màxim de 2.850.000 (dos milions vuit-centes cinquanta mil) pessetes segons el detall següent:  
\* Festival Internacional de Jóvens Realitzadors de Cinema:  
- Segon premi de Llargs Metratges: 750.000 PTA  
- Primer premi de Curts Metratges: 1.000.000 PTA  
- Segon premi de Curts Metratges: 500.000 PTA  
\* Festival Internacional de Jóvens Realitzadors de Vídeo:  
- Categoria oficial internacional de videocreació, grafisme electrònic i infografia:  
Premi Cinema Jove a la Millor Utilització Creativa de Mitjans Tecnològics: 300.000 PTA  
- Categoria oficial nacional de curts metratges de ficció en vídeo:  
 Premi Millor Vídeo de Ficció: 200.000 PTA  
 Accèssit: 100.000 PTA  
El Premi Canal 9-TVV a la Millor Realització Internacional de Videocreació, dotat amb 700.000 (set-centes mil) pessetes, serà abonat per Canal 9-Televisió Valenciana.  
DISPOSICIONS FINALS  
Primera  
Es faculta el director general de l'Institut Valencià de la Joventut perquè adopte les mesures complementàries que calguen per dur a terme el que disposa aquesta ordre.  
Segona  
Aquesta ordre, que entrarà en vigor el mateix dia de la seua publicació en el Diari Oficial de la Generalitat Valenciana, posa fi a la via administrativa, segons disposa l'article 109.C) de la Llei 30/1992, i contra ella es podrà interposar un recurs contenciós administratiu després de la comunicació prèvia a la Conselleria de Cultura, segons el que disposa l'article 110.3 de la Llei 30/1992. El recurs contenciós administratiu s'interposarà davant del Tribunal Superior de Justícia de la Comunitat Valenciana en el termini de dos mesos comptadors a partir de la publicació de l'ordre en el Diari Oficial de la Generalitat Valenciana, segons que disposa l'article 58.3 de la Llei de la Jurisdicció Contenciosa Administrativa.  
València, 15 de març de 1995  
La consellera de Cultura,  
PILAR PEDRAZA I MARTíNEZ  
ANNEX I  
Bases per al Festival Internacional de Jóvens Realitzadors de Cinema  
Cinema Jove està reconegut per la Federació Internacional de Productors de Films (FIAPF) com a Festival Internacional Especialitzat en Jóvens Realitzadors.  
El Festival està organitzat per l'Institut Valencià de la Joventut en col.laboració amb la Filmoteca de la Generalitat Valenciana i Canal 9-Televisió Valenciana.  
1. Categories  
S'hi estableixen les següents categories:  
- Oficial llargs metratges (més de 60 min.)  
- Pantalla jóvens realitzadors (llargs metratges)  
- Oficial curts metratges (menys de 60 min.)  
2. Participants  
A) Categoria oficial llargs metratges:  
Hi poden participar tots els i totes les jóvens realitzadors/realitzadores que hagen nascut després de l'1 de gener de 1964, fins al seu tercer llarg metratge, i els nascuts amb posterioritat a l'1 de gener de 1959 amb el seu primer llarg metratge.  
B) Categoria pantalla jóvens realitzadors:  
Hi poden participar els nous i les noves realitzadors/realitzadores fins al seu tercer llarg metratge.  
C) Categoria oficial curts metratges:  
Hi poden participar tots els i totes les jóvens realitzadors/realitzadores que hagen nascut després de l'1 de gener de 1964.  
3. Condicions tècniques  
a) Les obres hauran d'estar produïdes en format cinema 16 mm o 35 mm.  
b) Cada participant podrà presentar al Festival dues obres com a màxim.  
c) Les obres podran presentar-se en qualsevol llengua, i s'hi haurà d'adjuntar un dossier amb els textos i els diàlegs originals i la seua traducció, si s'escau, al valencià, al castellà o a l'anglés.  
d) Les obres hauran d'estar produïdes amb posterioritat al mes de gener de 1994 i no haver estat presentades en anteriors edicions del Festival ni haver estat estrenades en sales comercials de la Comunitat Valenciana.  
4. Desenvolupament del festival  
a) El comité de selecció designat a aquest efecte realitzarà la selecció de les obres presentades al Festival perquè siguen projectades durant els dies que van del 26 de juny al 2 de juliol de 1995, en el transcurs del Cinema Jove 95, i decidirà en quina categoria haurà de projectar-se cada film.  
b) Els films seleccionats es projectaran un màxim de tres vegades en qualsevol de les seus del Festival. I els productors les obres dels quals resulten escollides en aquesta selecció, rebran un certificat acreditatiu de la seua participació.  
c) Els productors dels films no seleccionats, abans que comence el Festival, rebran informació, per escrit, sobre el resultat de la selecció.  
5. Jurats  
a) El director general de l'IVAJ designarà els membres del comité de selecció, com també els jurats de les dues categories de caràcter competitiu: llargs metratges i curts metratges:  
- El jurat de la categoria de llargs metratges estarà format per cinc membres, representants dels sectors de la producció, la realització, la interpretació i la crítica cinematogràfica, entre persones de reconegut prestigi professional. D'elles, només dues seran de nacionalitat espanyola.  
- El jurat de la categoria de curts metratges estarà format per cinc membres, representants dels sectors de la producció, la realització, la interpretació i la crítica cinematogràfica, entre persones de reconegut prestigi professional. D'elles, només dues seran de nacionalitat espanyola.  
b) Els premis seran concedits per resolució de la presidenta de l'IVAJ, a proposta del jurat corresponent.  
6. Premis  
Les obres seleccionades de la Secció Oficial Competitiva podran obtenir els premis següents:  
a) Llargs metratges:  
Primer Premi Llarg Metratge: 2.000.000 PTA  
Segon Premi Llarg Metratge: 750.000 PTA  
Menció a la Millor Interpretació   
Menció a la Millor Fotografia  
Menció al Millor Guió  
Menció a la Millor Banda Sonora (atorgat per Ràdio 9)  
b) Curts metratges:  
Primer Premi Curt Metratge: 1.000.000 PTA  
Segon Premi Curt Metratge: 500.000 PTA  
Menció a la Millor Interpretació  
Menció a la Millor Fotografia  
Menció al Millor Guió  
Menció a la Millor Banda Sonora (atorgat per Ràdio 9)  
c) Pantalla jóvens realitzadors  
Menció especial del jurat  
7. Inscripció  
a) Els productors o realitzadors que hi vulguen participar podran presentar la inscripció a l'Institut Valencià de la Joventut (carrer de Jeroni de Monsoriu 19, 46550 València, Tel. (96)398 59 26/398 59 69; Fax: (96)398 59 65), o per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, abans del 29 d'abril de 1995.  
b) El dossier d'inscripció constarà de:  
- full d'inscripció (segons el model que s'inclou en aquest annex);  
- fotocòpia del DNI o del passaport del/de la realitzador/a;  
- currículum personal;  
- còpia del film en vídeo VHS;  
- dues fotografies en B/N d'algun fotograma de la cinta per a la publicació del catàleg;  
- diàlegs originals amb traducció al valencià, al castellà o a l'anglés, en el cas que estiguen en una altra llengua;  
- documentació sobre el film (affiche, pressbook...).  
c) Les obres seleccionades per a la seua projecció durant el Festival hauran de ser enviades, posteriorment, en còpia cinema. Atés el caràcter internacional del Festival, l'organització recomana que les còpies per a la projecció estiguen subtitulades a l'anglés o al francés. No obstant això, l'organització assegura el subtitulat electrònic, almenys al castellà, de totes les còpies presents en les seccions oficials.  
8. Manipulació de les còpies  
a) Les còpies es remetran als autors, en finalitzar el Festival, a l'adreça facilitada en l'apartat corresponent del full d'inscripció.  
b) Totes les còpies hauran de dur una etiqueta amb l'adreça de devolució. En el cas que les dades no hi estiguen correctes o completes, el Festival no es responsabilitza dels retards en la devolució.  
c) Les despeses d'anada de les còpies aniran a càrrec de l'expedidor i, les de devolució, seran a càrrec de l'organització del Festival.  
d) La Filmoteca Valenciana consultarà als productors dels films premiats la seua autorització per tal de dipositar una còpia als seus arxius. Aquesta còpia s'utilitzarà d'acord amb el contracte de dipòsits a les cinemateques que estableix la Federació Internacional de Productors de Films.  
e) Les obres estaran assegurades pel Festival des del moment de la recepció fins al moment de la devolució.  
9. Beneficiaris dels premis  
Els participants que resulten beneficiaris dels premis atorgats en la present convocatòria de Cinema Jove 95, accepten les obligacions contingudes a l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i acreditaran les obligacions contingudes en el punt 7, d'acord amb l'Ordre de 7 de gener de 1991, de la Conselleria d'Economia i Hisenda.  
10. Acceptació de les bases  
La participació en el Festival comporta l'acceptació d'aquestes bases.  
11. El mercat del curt metratge  
a) El Festival organitza un mercat del curt metratge durant els dies 30 de juny, 1 i 2 de juliol. Aquest mercat és un servei pel qual el Festival no cobra cap quantitat als productors.  
b) Els productors que vulguen inscriure la seua obra en aquest mercat hauran de fer-ho constar en omplir el full d'inscripció.  
c) Les còpies en vídeo dels curts metratges inscrits en el Festival, tant els seleccionats com els no-seleccionats per a la seua projecció, els productors dels quals ho hagen sol.licitat, romandran al mercat durant els tres dies. Una vegada acabat seran tornades als seus propietaris.  
d) El Festival editarà un breu catàleg dels curts metratges presents al mercat.  
Premi especial Canal Canal + atorga un Premi Internacional al Millor Curt Metratge, que consisteix en la compra dels drets per a la seua emissió a Europa.  
ANNEX II  
Bases per al Festival Internacional de Jóvens Realitzadors de Vídeo  
El Festival està organitzat per l'Institut Valencià de la Joventut en col.laboració amb la Filmoteca de la Generalitat Valenciana i Canal 9-Televisió Valenciana.  
1. Categories  
S'hi estableixen dues categories:  
A) Oficial internacional videocreació, grafisme electrònic i infografia.  
B) Oficial nacional per a curts metratges de ficció produïts en vídeo.  
2. Participants  
A) Oficial internacional videocreació, grafisme electrònic i infografia: jóvens realitzadors/realitzadores que hagen nascut després de l'1 de gener de 1964.  
B) Oficial nacional per a curts metratges de ficció produïts en vídeo: jóvens realitzadors/realitzadores residents a l'estat espanyol i/o que hi hagen nascut després de l'1 de gener de 1968.  
Les obres hauran d'haver estat produïdes després del mes de gener de 1993 i no haver-les presentat en edicions anteriors del Festival.  
3. Condicions tècniques  
a) Les obres es presentaran en sistema vídeo format 3/4, U-MATIC BB (PAL, SECAM, NTSC) independentment del format original en què hagen estat produïdes.  
b) Cada participant podrà presentar al Festival dues obres com a màxim.  
c) Les obres podran presentar-se en qualsevol llengua, però s'hi haurà d'adjuntar una llista de diàlegs en valencià, castellà o anglés, en el cas de presentar-los en una llengua no oficial de l'estat espanyol.  
d) Cada obra haurà d'anar al començament d'una cinta que només continga aquesta obra.  
e) Les cintes hauran d'anar muntades en estoigs en la portada dels quals s'inclourà: el títol de l'obra, el nom del realitzador, any de producció, durada i sistema d'àudio.  
f) No s'admetran còpies de films, però sí extractes que puguen formar part de les obres.  
4. Desenvolupament del festival  
a) El comité de selecció designat a aquest efecte realitzarà la selecció de les obres que seran projectades durant el Festival.  
b) El comité de selecció es reserva el dret d'apreciar el caràcter específicament vídeo dels treballs presentats.  
c) Finalitzat el procés de selecció, per escrit, es comunicarà a tots els participants el resultat.  
d) Els participants l'obra dels quals resulte escollida per a ser projectada al Festival rebran un certificat acreditatiu de la seua participació.  
e) Els vídeos seleccionats es projectaran un màxim de dues vegades.  
5. Jurats  
a) El director general de l'IVAJ designarà els membres del jurat que intervindrà en la selecció prevista en la base anterior, i del jurat que realitzarà la posterior proposta dels premis entre les obres seleccionades.  
b) Els premis seran concedits per resolució de la presidenta de l'IVAJ, a proposta del jurat.  
6. Premis  
Les obres seleccionades de la secció oficial podran obtenir els premis següents:  
- Secció internacional de videocreació, grafisme electrònic i infografia:  
· Premi Canal 9-TVV a la Millor Realització Internacional de Videocreació, dotat amb 700.000 PTA  
Atorgat per Canal 9-Televisió Valenciana. TVV es reserva el dret d'emetre un pas del vídeo guanyador.  
· Premi Cinema Jove a la Millor Utilització Creativa dels Mitjans Tecnològics, dotat amb 300.000 PTA  
- Secció Nacional de Curts Metratges de Ficció en Vídeo:  
· Premi Cinema Jove al Millor Curt Metratge de Ficció en vídeo, dotat amb 200.000 PTA  
· Accèssit: 100.000 PTA  
7. Inscripció  
a) Els productors o realitzadors que vulguen participar-hi podran presentar la inscripció a l'Institut Valencià de la Joventut (carrer de Jeroni de Monsoriu, 19, 46931 València, Tel. (96) 398 59 26/398 59 69, Fax: (96) 398 59 65), o per qualsevol dels mitjans que estableix l'article 38.4 de la Llei 30/1992, de 26 de novembre, abans del 29 d'abril de 1995.  
b) El dossier d'inscripció constarà de:  
- full d'inscripció (segons el model que s'inclou en aquest annex);  
- fotocòpia DNI o passaport del realitzador;  
- currículum personal;  
- còpia en vídeo U-MATIC B/B;  
- dues fotografies en B/N d'algun fragment de la cinta per a la publicació del catàleg;  
- diàlegs originals amb traducció, si escau, al valencià, al castellà o a l'anglés, en el cas que estiguen en una altra llengua diferent;  
- documentació sobre el film (affiche, pressbook...)  
8. Utilització de les obres  
a) L'IVAJ es reserva el dret de reproduir, en una còpia, les obres premiades, tot citant-ne l'autor/a, i de projectar-les en altres festivals, en qualitat d'obres seleccionades en el Cinema Jove 95, i també en el circuit de distribució no comercial de la Generalitat Valenciana.  
b) Les obres es remetran als autors, en finalitzar el Festival, a l'adreça facilitada en l'apartat corresponent del full d'inscripció.  
c) Totes les obres hauran de dur una etiqueta amb l'adreça de devolució. En el cas que les dades no hi estiguen correctes o completes, el Festival no es responsabilitza dels retards en la devolució.  
d) Les despeses d'anada de les obres aniran a càrrec de l'expedidor i, les de devolució, seran a càrrec de l'organització del Festival.  
9. Beneficiaris dels premis  
Els participants que resulten beneficiaris dels premis atorgats en la present convocatòria de Cinema Jove 95, accepten les obligacions contingudes a l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i acreditaran les obligacions contingudes en el punt 7, d'acord amb l'Ordre de 7 de gener de 1991, de la Conselleria d'Economia i Hisenda.  
10. Acceptació de les bases  
La participació en el Festival comporta l'acceptació d'aquestes bases.  
Premi especial Canal Canal + atorga un Premi Nacional al Millor Treball en Vídeo, que consisteix en la compra dels drets per a la seua emissió a l'estat espanyol.  
ANNEX III  
Bases per a l'Encontre de Grups d'Escolars Realitzadors de Cinema i Vídeo  
1. Participants  
Poden participar en aquest Encontre els grups de jóvens tots els membres dels quals siguen menors de 20 anys i que representen centres d'EGB, d'ensenyaments mitjans, d'EPA, associacions juvenils o tallers educatius d'imatge.  
2. Categories  
S'hi estableixen dues categories:  
- A: fins a 14 anys  
- B: de 15 a 20 anys  
3. Condicions tècniques  
a) Les obres es presentaran en sistema vídeo VHS o U-MATIC BB, independentment del format en què hagen estat produïdes.  
b) Les obres podran presentar-se en qualsevol llengua oficial de l'estat espanyol i la durada màxima serà de 20 minuts.  
c) Cada obra haurà de presentar-se en una cinta. Cada cinta haurà de contenir una sola obra.  
d) No s'admetran obres que hagen participat en anteriors edicions de Cinema Jove.  
e) Les obres presentades hauran d'haver estat produïdes després de l'1 de juliol de 1994.  
4. Desenvolupament de l'Encontre  
a) El jurat designat a aquest efecte realitzarà una primera selecció de les obres presentades a l'Encontre perquè es projecten durant dos dies, entre el 26 de juny i el 2 de juliol de 1995, en el transcurs del Cinema Jove 95.  
b) Els productors/les productores les obres dels/de les quals resulten escollides en aquesta selecció inicial, rebran un certificat acreditatiu de la participació.  
5. Jurats  
a) El director general de l'IVAJ designarà els membres del jurat que intervindrà en la selecció inicial, prevista en la base anterior, i del jurat que realitzarà la posterior proposta dels premis a les obres seleccionades.  
b) El jurat estarà compost per tres professionals de l'ensenyament de l'audiovisual i dos escolars guanyadors de l'última edició de Cinema Jove.  
c) Els premis seran concedits per resolució de la presidenta de l'IVAJ a proposta del jurat.  
6. Premis  
Les obres seleccionades podran obtenir els premis següents:   
- Premi Categoria A: lot de material audiovisual. Trofeu i diploma acreditatiu.  
- Accèssit: lot de material audiovisual. Trofeu i diploma acreditatiu.  
- Premi categoria B: lot de material audiovisual. Trofeu i diploma acreditatiu.  
- Accèssit: lot de material audiovisual. Trofeu i diploma acreditatiu.  
7. Inscripció  
a) Els participants presentaran l'obra a l'Institut Valencià de la Joventut [carrer de Jeroni de Monsoriu, 19, 46307 València, Tel. (96) 398 59 26/398 59 69, Fax (96)398 59 65] o per qualsevol dels mitjans que estableix l'article 38.4 de la Llei 30/1992, de 26 de novembre, abans del 29 d'abril de 1995.  
b) Juntament amb les obres lliuraran:  
- full d'inscripció (segons el model que s'inclou en aquest annex);  
- currículum del grup/realitzador (projecte del centre, en què s'especifiquen les produccions, els premis, etc.);  
- dues fotografies en B/N d'algun fragment de la cinta per a la publicació del catàleg;  
- acreditació, del centre o entitat que representen, de l'edat dels participants;  
8. Utilització de les obres  
a) L'IVAJ es reservarà el dret de reproduir en una còpia les obres premiades, tot esmentant-ne l'autoria, i de projectar-les en altres festivals en qualitat d'obres seleccionades en el Cinema Jove 95, i també en el circuit de distribució no comercial de la Generalitat Valenciana.   
b) Les obres es remetran als autors, una vegada acabat el Festival, a l'adreça facilitada en l'apartat corresponent del full d'inscripció.  
c) Totes les obres hauran de dur una etiqueta amb l'adreça de devolució. En el cas que les dades no hi estiguen correctes o completes, el Festival no es responsabilitza dels retards en la devolució.  
d) Les despeses d'anada de les obres aniran a càrrec de l'expedidor i, les de devolució, a càrrec de l'organització del Festival.  
9. Beneficiaris dels premis  
Els participants que resulten beneficiaris dels premis atorgats en la present convocatòria de Cinema Jove 95, accepten les obligacions contingudes a l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i acreditaran les obligacions contingudes en el punt 7, d'acord amb l'Ordre de 7 de gener de 1991, de la Conselleria d'Economia i Hisenda.  
10. Acceptació de les bases  
La participació en l'Encontre suposa l'acceptació d'aquestes bases.  
Full d'inscripció en el Festival Internacional   
de Jóvens Realitzadors de Cinema  
Hoja de inscripción en el Festival Internacional   
de Jóvenes Realizadores de Cine  
Registration form for the International Festival   
for Young Film-makers  
Dades del film/Datos del film/Film  
Títol original/Título original/Original title:  
Data de producció/Fecha de producción/Year of production:  
Nacionalitat/Nacionalidad/Nationality:  
Durada/Duración/Lenght:  
Format/Formato/Format: 35 mm ... 16 mm ...  
Color/Colour ... B-N/B-W ...  
So/Sonido/Sound:  
Mono òptic/Mono óptico/Mono Optical....  
Òptic Dolby Estèreo/Optico Dolby Stéreo/Optical Dolby Stereo...  
So Magnètic/Sonido Magnético/Magnetic Sound ...  
Screen Ratio: 1,37 ... 1,66 ... 1,85 ... 2,35 ...  
Idioma del subtitulat/Idioma del subtitulado/Subtitled Language:  
Festivals en els quals ha participat el film:  
Festivales en los que el film ha participado:  
Festivals in which the film has participated:  
Premis del film en aquests festivals:  
Premios del film en esos festivales:  
Prizes (if any) won at those festivals:  
Dades del director/a/Datos del director/a/Director  
Nom/Nombre/Name:  
Data de naixement/Fecha de nacimiento/Date of birth:  
DNI-Passaport/DNI-Pasaporte/Passport:  
Adreça (carrer, plaça i núm.)/Domicilio (calle, plaza y nº)/Address (Street or Square and nº):  
Localitat, província, país/Localidad, provincia, país/Locality, province, country:  
Codi postal/Código postal/Post code:  
Telèfon/Teléfono/Telephone:  
Fax:  
Dades de la productora/datos de la productora/producer  
Nom/Nombre/Name:  
Adreça (carrer, plaça i núm.)/Domicilio (calle, plaza y nº)/Address (streeet or square and nº)  
Localitat, província, país/Localidad, provincia, país/Locality, province, country:  
Codi postal/Código postal/Post code:  
Telèfon/Teléfono/Telephone:  
Fax:  
Vendes a l'estranger/Ventas al extranjero/World sales agent  
Nom/Nombre/Name:  
Adreça (carrer, plaça i num.)/Domicilio (calle, plaza y nº)/Address (sStreet or square and nº):  
Localitat, província, país/Localidad, provincia, país/Locality, province, country:  
Codi postal/Código postal/Post code:  
Telèfon/Teléfono/Telephone:  
Fax:  
Fitxa tècnica/Ficha técnica/Technicians  
Guió/Guión/Script:  
Fotografia/Fotografía/Photography:  
Muntatge/Montaje/Edition:  
Direcció artística/Dirección artística/ Artistic direction:  
Música/Music:  
Fitxa artística (actors)/Ficha artística (actores)/Cast   
Biofilmografia del director/a:  
Director's filmography and biography:  
Sinopsi del film (per a la seua publicació en el catàleg):  
Sinopsis del film (para su publicación en el catálogo):  
Synopsis of the film (for its publication in the catalogue):  
Programes promocionals o televisions  
Programas promocionales o televisiones  
Promotional programmes or Tv Stations  
Autoritza a passar un fragment de la seua obra en qualsevol mitjà de comunicació?  
¿Autoriza a pasar un fragmento de su obra en cualquier medio de comunicación?  
Do you authorize us to screen a part of your film on the media?  
Sí/Yes ...  
No/Not...  
Per a la promoció de films en cadenes de TV, el productor enviarà almenys un extracte de l'obra; en el cas de no disposar d'extractes us preguem que autoritzeu al Festival, i sota la seua supervisió, per a l'enregistrament de quatre fragments de 3 minuts cadascun, amb indicació de les seqüències que s'han d'enregistrar.  
Para la promoción de films en cadenas de TV, el productor enviará al menos un extracto de la obra. En el caso de no disponer de extractos, rogamos autoricen al Festival, y bajo su supervisión, a la grabación de cuatro fragmentos de 3 minutos cada uno, con indicación de las secuencias que se tiene que grabar.  
In order to enable the promotion of films by TV stations, the producers will send to the Festival four excerpts of their films, 3 min long maximum each. In the event that the producers do not have any excerpt available, they may authorize the Festival and under its supervision, to record four excerpts of 3 min maximum each, indicatin which sentences can be taped.  
Envia extractes/Envia extractos/Do you send any excerpt: Sí/Yes ... No/Not ...  
Mercat del curt metratge/Mercado del cortometraje/Short film market  
Inscriu la seua cinta en el Mercat de l'Audiovisual?  
¿Inscribe su cinta en el Mercado del Audiovisual?  
Do you enter in the Audiovisual Market?  
Sí/Yes ... No/Not ...  
Adreça on haurà de ser enviada la pel.lícula després del festival/Direccian donde deberá ser envidada la película después del festival/Addres where the film should be sent after the festival  
Nom/Nombre/Name:  
Adreça (carrer, plaça i núm.)/Domicilio (calle, plaza y n.º)/Address (street or square and n.º):  
Localitat, província, país/Localidad, provincia, país/Locality, province, country:  
Codi postal/Código postal/Post code:  
Telèfon/Teléfono/Telephone:  
Fax:  
..., ... d ... de 199.  
Date:  
Signatura/Firma/Signature:  
Nota/Please note: les dades d'aquest full d'inscripció podran ser incloses en publicacions editades per l'Institut Valencià de la Joventut.  
Los datos de la presente hoja de inscripción podrán incluirse en publicaciones editadas por el Instituto Valenciano de la Juventud.  
The details given in this registration form may be included in any publications issued by the Valencian Youth Institute  
Institut Valencià de la Joventut. C/ de Jeroni de Monsoriu, 19. 46615 València. Tel: 30 (0)7 1609606/3985969. Fax: 34 (9)6 3985965  
Full d'inscripció en el Festival Internacional de Vídeo  
Hoja de inscripción en el Festival Internacional de Video  
Registration form for the International Video Festival  
Dades de l'obra/Datos de la obra/Work  
Títol original/Título original/Original title:  
Gènere/Género/Category  
Any de producció/AÑo de producción/Year of production:  
Durada/Duración/Lenght:  
Idioma original/Original Language:  
Subtítols/Subtítulos/Subtitles:  
Nacionalitat/Nacionalidad/Nationality:  
Dades tècniques/Datos técnicos/Technical data:  
Màster original/Original master:  
Color/Colour: ... B-N/B-W: ...   
Monocrom/Monocromo/Monochrome ...  
Sistema de color/Colour system:  
PAL ... NTSC ... SECAM ...  
Sistema de so/Sistema de sonido/Sound system:  
Estèreo ... Canal 1/Channel 1 ... Canal 2/Channel 2 ...  
Realitzador/Realizador/Director  
Nom/Nombre/Name:  
Data de naixement/Fecha de nacimiento/Date of birth:  
DNI-Passaport/DNI-Pasaporte/Passport:  
Adreça (carrer, plaça i núm.)/Domicilio (calle, plaza y n.º)/Address (street or square and n.º):  
Localitat, província, país/Localidad, provincia, país/Locality, province, country:  
Codi postal/Código postal/Post code:  
Telèfon/Teléfono/Telephone:  
Fax:  
Biofilmografia/Biofilmografía/Biography and Filmography:  
Productor/Producer  
Nom/Nombre/Name:  
Adreça (carrer, plaça i núm.)/Domicilio (calle, plaza y n.º)/Address (street or square and n.º):  
Localitat, província, país/Localidad, provincia, país/Locality, province, country:  
Codi postal/Código postal/Post code:  
Telèfon/Teléfono/Telephone:  
Fax:  
Fitxa tècnica/Ficha técnica/Credits  
Guió/Guión/Script:  
Fotografia/Fotografía/Photography  
Càmera/Cámara/Camera:  
Edició/Edición/Editing:  
So/Sonido/Sound  
Música/Music  
Altres dades/Otros datos/Other information:  
Sinopsi (per a la seua publicació al catàleg)/Sinopsis (para su publicación en el catálogo)/Synopsis (for its publication in the catalogue)  
Notes/Notas/Remarks  
1. Si la meua obra és seleccionada, autoritze l'emissió per TV d'un extracte de l'obra (màxim 3 minuts).  
Si mi obra es seleccionada, autorizo la emisión por TV de un extracto de la obra (máximo 3 min).  
If my work is selected for competition, I authorize the broadcasting of and excerpt (3 min maximum).  
Sí/Yes ... No/Not ...  
2. Si la meua obra no és seleccionada a concurs, autoritze la seua difusió en altres seccions programades pel Festival.  
Si mi obra no es seleccionada a concurso, autorizo su difusión en otras secciones programadas por el Festival.   
If my work isn't selected for competition, I autorice the presentation of my work during the Festival in others sections.  
Sí/Yes ... No/Not ...  
Adreça on haurà de ser enviada la pel.lícula després del festival/Direccion donde deberá ser enviada la película después del festival/Addres where the film shoul be sent after the festival  
Nom/Nombre/Name:  
Adreça (carrer, plaça i núm.)/Domicilio (calle, plaza y n.º)/Address (street or square and n.º):  
Localitat, província, país/Localidad, provincia, país/Locality, province, country:  
Codi postal/Código postal/Post code:  
Telèfon/Teléfono/Telephone:  
Fax:  
..., ... d ... de 199.  
Date:  
Signatura/Firma/Signature:  
Nota/Please note: les dades d'aquest full d'inscripció podran ser incloses en publicacions editades per l'Institut Valencià de la Joventut.  
Los datos de la presente hoja de inscripción podrán incluirse en publicaciones editadas por el Instituto Valenciano de la Juventud.  
The details given in this registration form may be included in any publications issued by the Valencian Youth Institute.  
Institut Valencià de la Joventut. C/ de Jeroni de Monsoriu, 19. 46595 València. Tel: 33 (0)3 0484317/3985969. Fax: 34 (9)6 3985965  
Full d'inscripció en l'Encontre de Grups   
d'Escolars Realitzadors de Cinema i Vídeo  
Hoja de inscripcian del encuentro de grupos   
escolares realizadores de cine y vídeo  
Dades de l'obra/Datos de la obra  
Títol/título:  
Durada/Duración......min.  
Any de producció/AÑo de producción:  
Suport en què ha estat produïda/Soporte en que ha sido producida:  
Categoria/Categoría:  
Festivals en què ha participat/Festivales en los que ha participado:  
Premis obtinguts per l'obra/Premios obtenidos por la obra:  
Sinopsi/Comentari (per a la publicació del catàleg)/Sinopsis (para la publicación del catálogo):  
Dades del grup/Realitzador/Datos del grupo/Realizador  
Nom/Nombre:  
Centre/Centro:  
Carrer/Calle ...; núm./n.º ...; CP ...  
Localitat/Localidad ... Província/Provincia ...  
Telèfon/Teléfono ... Fax ...  
Responsable  
Nom/Nombre ... Cognoms/Apellidos ...  
Carrer/Calle ..., núm. ... CP ...  
Localitat/Localidad ...  
Professió/Profesión ... Càrrec/Cargo ...  
Participants en la producció/Participantes en la producción  
Nom/Nombre ...  
Funció/Función ...  
Edat/Edad ...  
Autoritza a passar un fragment del seu vídeo o pel.lícula per qualsevol mitjà de comunicació?/¿Autoriza a pasar un fragmento de su video o película en cualquier medio de comunicación?  
Sí ... No ...  
..., ... d ... de 1995  
(Signatura/Firma)  
Nota: les dades d'aquest full d'inscripció podran incloure's en publicacions editades per l'Institut Valencià de la Joventut.  
Los datos de la presente hoja de inscripción podrán incluirse en publicaciones editadas por el Instituto Valenciano de la Juventud.  
Institut Valencià de la Joventut. C/ de Jeroni de Monsoriu, 19. 46366 València. Tel: 67 (4)5 2131196/3985969. Fax: 34 (9)6 3985965


Còpia Permalink ELI